**Prilog 7a.**

**OPĆINSKI SUD U ZADRU**

**Ulica Plemića Borelli 9, 23000 Zadar**

**Matični broj: 3142442 Šifra djelatnosti: 8423**

**OIB: 78866932443 Razdjel: 109**

**RKP broj: 4446 Glava: 10980**

**Razina: 11**

**OBRAZLOŽENJE OPĆEG DIJELA FINANCIJSKOG PLANA ZA 2025.**

**I PROJEKCIJA ZA 2026. I 2027.**

Temeljem članka 36. Zakona o proračunu („Narodne novine“ broj 144/21) Općinski sud u Zadru izradio je Obrazloženje općeg dijela proračuna.

**Sažetak proračuna**

Financijski plan za 2025. planiran je u iznosu od 10.257.730,00 EUR ili 115,40% plana prethodne 2024. (prvi rebalans) koji je iskazan u iznosu od 8.889.152,00 EUR.

Ukupni prihodi sastoje se isključivo od prihoda poslovanja; i to od: prihoda iz nadležnog proračuna za financiranje rashoda poslovanja u iznosu od 10.122.330,00 EUR, prihoda iz nadležnog proračuna za financiranje rashoda za nabavu nefinancijske imovine u iznosu od 133.500,00 EUR te prihoda od pruženih usluga u iznosu od 1.900,00 EUR. Prihodi od prodaje nefinancijske imovine i primici od financijske imovine i zaduživanja nisu planirani.

Za 2026. financijski plan projiciran je u iznosu od 11.059.916,00 EUR odnosno 107,82% plana prethodne 2025., a sastoji se od: prihoda iz nadležnog proračuna za financiranje rashoda poslovanja u iznosu od 10.905.716,00 EUR, prihoda iz nadležnog proračuna za financiranje rashoda za nabavu nefinancijske imovine u iznosu od 152.200,00 EUR te prihoda od pruženih usluga u iznosu od 2.000,00 EUR. Prihodi od prodaje nefinancijske imovine i primici od financijske imovine i zaduživanja nisu planirani.

Projekcija financijskog plana za 2027. iznosi 11.126.261,00 EUR odnosno 100,60% projekcije plana za 2026., a sastoji se od: prihoda iz nadležnog proračuna za financiranje rashoda poslovanja u iznosu od 10.972.861,00 EUR, prihoda iz nadležnog proračuna za financiranje rashoda za nabavu nefinancijske imovine u iznosu od 151.300,00 EUR te prihoda od pruženih usluga u iznosu od 2.100,00 EUR. Prihodi od prodaje nefinancijske imovine i primici od financijske imovine i zaduživanja nisu planirani.

U sve tri promatrane godine iskazani rashodi poslovanja odnosno rashodi za nabavu nefinancijske imovine jednaki su iznosima prihoda iz nadležnog proračuna planiranim za financiranje tekućeg poslovanja odnosno za financiranje investicija. Izdaci za financijsku imovinu i otplatu zajmova nisu planirani.

Financijski plan odnosno projekcije za naredne dvije godine izrađeni su sukladno Uputi Ministarstva pravosuđa, uprave i digitalne transformacije odnosno unutar zadanih limita po skupinama, a temeljem kojih je evidentno da će putem rebalansa biti nužno osigurati dodatna sredstva za skupinu 31 za svaku od godina.

**Obrazloženje općeg dijela proračuna**

**PRIHODI**

Ukupni prihodi poslovanja u 2025. planirani su u iznosu od 10.257.730,00 EUR, a sastoje se od sljedećih skupina:

* **66** prihoda od prodaje proizvoda i robe te pruženih usluga, prihoda od donacija te povrata po protestiranim jamstvima, u naravi se radi o prihodima od pruženih usluga odnosno preslika koji su iskazani u iznosu od 1.900,00 EUR, a odnose se na vlastite prihode IF 31 i čine svega 0,02% ukupnih prihoda.
* **67** prihoda iz nadležnog proračuna i od HZZO-a na temelju ugovornih obveza, u naravi se odnose na prihode iz državnog proračuna – opći prihodi i primici IF 11, iskazani su u ukupnom iznosu od 10.255.830,00 EUR i čine 99,98% ukupnih prihoda.

**RASHODI**

Rashodi poslovanja u 2025. planirani su u iznosu od 10.122.330,00 EUR, a odnose se na sljedeće skupine:

* **31** rashode za zaposlene iskazane u iznosu od 7.571.600,00 EUR koji se u naravi odnose na bruto plaće za redovan i prekovremeni rad, ostale rashode za zaposlene te doprinose na plaće.

Prilikom planiranja ove skupine rashoda uzeta su u obzir zapošljavanja dodatnih službenika i dužnosnika, a kod ostalih rashoda i činjenica da i dužnosnici ostvaruju prava na ostale rashode (npr. naknadu za odvojeni život, naknadu troškova za službena putovanja i putne troškove u svezi s obnašanjem pravosudne dužnosti, regres, božićnicu, dar za djecu i slično),

* **32** materijalne rashode u iznosu od 2.539.730,00 EUR u kojima su najzastupljeniji rashodi za: naknade za prijevoz, za rad na terenu i odvojeni život u iznosu od 305.930,00 EUR, uredski materijal i ostale materijalne rashode u iznosu od 170.000,00 EUR, usluge telefona, pošte i prijevoza u iznosu od 912.000,00 EUR (kuvertiranje za potrebe ZK odjela, uključivo za rješavanje zaostataka po svim ostalim Odjelima), usluge tekućeg i investicijskog održavanja građevinskih objekata (sjedište suda u Zadru te u Stalnim službama Pag, Biograd na moru i Benkovac te 2 Odjela u sklopu zgrade Trgovačkog suda u Zadru / različite opreme / voznog parka u iznosu od 84.300,00 EUR, zakupnine i najamnine u iznosu od 112.000,00 EUR (najam multifunkcijskih uređaja), zdravstvene i veterinarske usluge u iznosu od 55.000,00 EUR (u naravi se odnose na nabavu lijekova i usluge zdravstvenih pregleda zatvorenika te sistematske pregled za sve zaposlenike Suda) te intelektualne i osobne usluge u iznosu od 750.000,00 EUR (usluge odvjetnika po službenosti dužnosti, odvjetničke usluge/okrivljenik oslobođen krivnje, usluge sudskih tumača i vještaka),
* **34** financijske rashode u iznosu od 11.000,00 EUR, u naravi se odnose na usluge platnog prometa i kamate po leasing aranžmanima za nabavu osobnih vozila**,**

Rashodi za nabavu nefinancijske imovine iskazani su iznosu od 135.400,00 EUR, a sastoje se od sljedećih skupina:

* **42** rashoda za nabavu proizvedene dugotrajne imovine u iznosu od 55.400,00 EUR, u naravi se odnose na ulaganja u: uredsku opremu i namještaj, komunikacijsku opremu (nabava telefonske centrale), opremu za održavanje i zaštitu (uređaji za hlađenje/grijanje i slično), ostale instrumente, uređaje i strojeve te nabavu osobnih vozila,
* **45** rashoda za dodatna ulaganja na nefinancijskoj imovini u iznosu od 80.000,00 EUR, koji se u naravi odnose na izradu projektno – tehničke dokumentacije za zgradu Općinskog suda u Zadru, Stalne službe u Benkovcu.

**PRIJENOS SREDSTAVA IZ PRETHODNE U SLJEDEĆU GODINU:**

Prijenos sredstava u 2025. godinu ovisi o uspješnosti naplate i utrošku vlastitih prihoda, a za koje je očekivati da će se u potpunosti utrošiti do kraja 2024. budući je istima financirana nabava različite opreme, dok se za proračunska sredstva očekuje da će u potpunosti biti utrošena sukladno prvim izmjenama i dopunama Financijskog plana za 2024.

**UKUPNE I DOSPJELE OBVEZE:**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 5.050.528,21 | 4.930.148,95 |
| Dospjele obveze | 24.054,20 | 0,00 |

Broj: 17 Su-1836/2024

U Zadru, 24. prosinca 2024.

Sutkinja ovlaštena za obavljanje poslova sudske uprave Općinskog suda u Zadru

Jadranka Nižić Peroš